作者：杨泽民
词牌/韵律：霜叶飞

paragraphs: 朔风严紧，长空布、同云低黯天表。
更堪中夕振寒威，敧枕风声悄。
望皓洁、窗纱向晓。
珠帘才上银钩小。
听美人都惊□，老尽群山，远近相照。
深意劝客金尊，皑皑千里，琼台瑶圃重到。
绮罗香暖恣欢娱，暂尔宽怀抱。
更几朵、梅花开了。
巡檐聊与花相调。
算瑞气、丰穰兆。
来岁强如，旧年多少。